Национален балет на Грузия Сухишвили
2023-12-07 20:00 (Europe/Helsinki) | Дворец на културата и спорта – Варна, Дворец на културата и спорта - Варна, Варна, Bulgaria
Световната сензация – Националният балет на Грузия „Сухишвили” идва на турне в България през месец декември.
Двучасовата програма ще представи най – зрелищните и емблематични танци, създадени от поколения “Сухишвили”.
На сцената ще излязат 70 танцьора и собствен оркестър на „Сухишвили“. Ще бъдат сменени 600 автентични грузински костюма, ръчна изработка, украсени със скъпоценни камъни.
Зрителите ще бъдат изумени от невероятните акробатични танци със саби и ножове, изработени от стари грузински майстори – запазената марка на “Летящите грузинци”.
Спектаклите на „Сухишвили” започват по традиция столицата на Грузия – Тбилиси, където ансамбъла се слави със стаут на национални герои, а от октомври започва поредното световно шествие на балета през Европа и Америка. Българските зрители ще имат удоволствието да наблюдават тези незабравими шоу-спектакли този декември!
Създаден 1945 г., за 78 години „Сухишвили“ изнася над 10 000 концерти на 5–те континента, в 88 държави, а публиката надхвърля 50 милиона души.
Ансамбълът поставя рекорд в „ Ла скала“, където публиката ги вика на бис 14 пъти! Сред най-големите почитатели на „Сухишвили“ са Сталин, Уинстън Чърчил, Елвис Пресли, Ив Монтан, Шарън Стоун, Пеле и др.
Билети: 40, 50, 60, 70 и 80 лв.
Билетни каси: Дворец на културата и спорта – Варна, бул. „Княз Борис I“ 115
Пон. – петък: 10:00ч.-13:30ч. и 14:30ч.- 18:00ч.; заявки: тел. 052 501 500
Билети онлайн: EVENTIM , Grabo.bg

Огънят на Анадола
2023-12-09 19:30 | Дворец на културата и спорта – Варна, Дворец на културата и спорта - Варна, Варна, Bulgaria
„Огънят на Анадола“ е уникален проект, чийто източник е древната митологична и културна история на Анадола.
Продуцирана от Мустафа Ердоган, групата запознава света с огъня, който възниква от
древната мозайка на любовта, културната история и мира в Анадола.
„Огънят на Анадола“ се смята за една от най- добрите танцови групи в света, поради
безбройните международни турнета, както хилядите зрители посетили шоуто в неговия дом в Анталия – Gloria Aspendos Arena.
24 след създаването си „Огънят на Анадола“ могат да се похвалят с над 20 мил. зрители в своите представления по целия свят – от Америка до Китай и от Европа до Африка. „Огънят на Анадола“ държи също два рекорда на „Гинес“ – за най-бързо танцово представяне с 241 стъпки в минута и за най-многобройна публика с 400 хил. души на едно място.
В началото на декември 2023 г. публиката в България ще има възможността да се наслади на завладяващата танцова магия на „Огънят на Анадола“.
На 9 декември събитието ще се проведе въвВарна, „Дворец на културата и спорта“, а на 10. декември в София, зала 1 на НДК.
Турнето в България ще се проведе с подкрепата на Турското Посолство в София, под егидата на Нейно Превъзходителство Посланикът на Република Турция. Събитията ще са част от честванията по повод 100 години от създаването на светската Република Турция. Друг основен момент от провеждането на турнето в България е благотворителната идея в него. Част от събраните от билети и спонсорство средства ще бъдат дарени за пострадалите деца, жени и мъже в опустошителните земетресения в началото на годината.

ANIFEST Коледно издание
2023-12-16 09:30 - 20:00 | Дворец на културата и спорта – Варна, Дворец на културата и спорта - Варна, Варна, Bulgaria
В най-приказния месец от годината, предстои най-приказният аниме евент – Коледното Издание на AniFest 2023
Днес ще дадем старта на предКоледното броене, като не забравяйте да си заградите 16-ти декември в календарите, защото точно тогава ще Ви очакваме във Варна на най-празничния аниме евент за годината! ♥
Единственото Коледно Аниме събитие, се завръща след почивка от цели три години!!!
И ще Ви очаква в добре познатото ни място – Двореца на Културата и Спорта – гр. Варна на 16.12.2023г.
Смях, веселие и КОЛЕДНО НАСТРОЕНИЕ… и МНОГО аниме и КОСПЛЕЙ!!!
Присъединете се към евента и не пропускайте нито една от изненадите, които сме ви подготвили тази година!
Всичко за Коледното Издание на AniFest 2023, можете да намерите и на официалния сайт на събитието… най-хубавото винаги предстои!
www.anifestbg.com

Михаил Белчев и приятели
2023-12-18 19:00 | Дворец на културата и спорта – Варна, Дворец на културата и спорта - Варна, Варна, Bulgaria
ВАРНА
18.12.2023г. | 18 Декември 2023г.
ДКС | Дворец на културата и спорта
19:00ч.
–––––––-
Да възпеем заедно любовта, поезията, музиката и приятелството с любими песни, с любими изпълнители и с любими хора!
Домакини и участници в събитието: сем. МИХАИЛ, КРИСТИНА, КОНСТАНТИН БЕЛЧЕВИ и БГ РАДИО
–––––––-
Най-големите си хитове ще изпеят:
Михаил Белчев
Стефан Димитров
Орлин Горанов
Братя Аргирови
СИГНАЛ
Хайгашод Агасян
Георги Денков
Георги Дюлгеров
Кристина Белчева
Богдана Карадочева
Нели Рангелова
Деси Добрева
Кристина Димитрова
–––––––-
Водещ и кръстник на концерта: Наско Стоянов
Режисьор: Николай Априлов

БИЛЕТИ:
***КАСИТЕ НА ФКЦ***
***КАСИТЕ НА EasyPay***
***https://epaygo.bg/1510736091***

Шоу на лед Дракула
2024-02-20 20:00 | Дворец на културата и спорта – Варна, Дворец на културата и спорта - Варна, Варна, Bulgaria
„Дракула на лед: История за вечната любов“ на 20 Февруари от 20:00ч, в Дворец на културата и спорта – Варна
В края на XIX век младият адвокат Джонатан Харкър и годеницата му Мина планират да се оженят. Въпреки това, поради задълженията си Джонатан трябва да остави любимата си и да отиде в Трансилвания, за да се срещне със странен стар граф, който иска да закупи имот в Лондон… Като герои на романа ще се появят артистите – фигуристи: любимите Мина и Джонатан; младата Луси, която е първата жертва на вампирите; смелият Ван Хелсинг, посветил живота си на борба с тъмните сили; гладни и безмилостни вампири и, разбира се, зловещият граф Дракула.
Артистите на театъра на лед усещат своите роли в невероятна дълбочина и в резултат на това публиката лесно попада в показаната история и усеща чувства като страх, ярост, страст и любов. Шоуто „Дракула на лед“ включва акробатични елементи, въздушна гимнастика, жонглиране с огън и много други. Зрителите ще видят мащабни видео инсталации, прекрасни костюми, които ще ги върнат във времето на най-древните вампири. Интерактивни декори, осветление и огледална топка ще залеят цялото пространство със стотици линии бяла светлина, допринасяйки за необичайна тайнствена атмосфера. Мъгла, червен дим, летящи вампири, огън върху лед и изключително трудни елементи на кънки на лед: висока опора, спирали на смъртта, тройни скокове – на всичко това, допълнено с невероятна музика.
Саундтракът на спектакъла е създаден от младия и талантлив композитор от Санкт Петербург Алексей Галински. Алексей беше и съкомпозитор на музиката „Олимпия“, специално написана за Олимпийските игри през 2014 г. в Сочи. Той написа цялото музикално съдържание за шоуто „Дракула на лед“. Портфолиото му включва и музика за сериали като „Принцеса Анастасия“, „Алиса в страната на чудесата“, „Лешникотрошачката и повелителят на мрака“ и много други.
Професионални кънкьори, забележителни костюми, интерактивни декори, мащабни видео инсталации, специални ефекти, впечатляващо осветление и незабравима музика – всичко това създава спираща дъха атмосфера и разказва историята на първия вампир в човешката история – граф Дракула.

SENSHI 20
2024-02-24 18:00 | Дворец на културата и спорта – Варна, Дворец на културата и спорта - Варна, Варна, Bulgaria
KWU SENSHI има удоволствието да обяви датите на първият за новата година международен лагер, който ще се проведе в периода от 22 до 25 февруари 2024 г. с любезното домакинство на SENSHI Gym в гр. Варна.
В рамките на лагера по бойни спортове участниците ще имат уникалната възможност да тренират под ръководството на висококвалифицирани инструктори и майстори на бойните изкуства от цял свят. Този ексклузивен опит ще обогати техните знания, техника и физическа подготовка в областта на бойните изкуства. KWU SENSHI лагерът дава неизчерпаеми възможности да се споделят знания и опит в разнообразни бойни дисциплини, създавайки една уникална атмосфера на приятелство и спортна страст.
Лагерът ще се проведе в четири последователни дни в град Варна, а по същото време участниците може да станат свидетели и на впечатляващата бойната галавечер SENSHI 20. Юбилейното издание на бойния спектакъл ще се състои на 24 февруари 2024 г. в Двореца на културата и спорта (ДКС) в гр. Варна. Международният лагер и галавечерта предоставят идеалната платформа за среща на талантливи бойци и любители на бойните изкуства от цял свят, предоставяйки незабравими интензивни тренировки в залата и арена с вълнуващи боеве между професионални бойни машини.
Записванията за участие в международния лагер се приемат до 25 януари 2024 г., като може да кандидатствате ТУК. Повече информация относно регистрацията и програмата на събитието може да видите на уебсайтa – https://www.kwunion.com.
Не пропускайте възможността да бъдете част от този неповторим опит в света на бойните спортове. Заповядайте на тренировъчния лагер на KWU SENSHI и може да бъдете забелязани като следващите участници на ринга на SENSHI.

David Garrett - ICONIC
2024-03-06 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Дейвид Гарет свири за първи път във Варна
Прочутият цигулар гостува с класическата си програма ICONIC

След успешно турне ICONIC, преминало през Европа, САЩ, Близкия Изток и Китай, Дейвид Гарет идва за първия си концерт във Варна – на 6 март 2024г. във Варна, Дворец на културата и спорта.

Турнето представя новия му класически албум ICONIC, издаден през ноември 2022, вдъхновен от легендарни цигулари, чиито мелодии са вълнували Гарет като дете. Музиката на Бах, Дворжак, Глук, Крайслер, Менделсон и Шуман са само някои от имената, които ще чуем в нов аранжимент. Дейвид Гарет ги представя в концертите си в трио от цигулка, китара и бас.
Личният избор на музиката на Дейвид Гарет напомня на златната ера на виртуозите на цигулката, когато изпълнители като Зино Франческати, Артур Грумио, Яша Хейфец, Фриц Крайслер и Йехуди Менухин са радвали публиката с популярни миниатюри и изящни мелодии. Те будят възхищението на младия музикант и до днес. Потапяйки се в техните вечни записи и стъпвайки на техния модел, Гарет създава програмата си ICONIC.

„За съжаление, през последните десетилетия много цигулари престанаха да изпълняват някои от тези кратки, запомнящи се творби, които великите цигулари от 20-те и 30-те години включваха в своите рецитали.” казва Дейвид. „Ето защо за мен означава още повече, че сега имам възможността да дам нов живот на всички тези красиви парчета”.

„Творби като тези оформиха моето музикално мислене.”, споделя цигуларят. „Аз самият записах много виртуозни албуми, но този път беше много важно за мен да се доближа до същественото, това, което наистина говори на сърцето. Творбите на ICONIC не са точно за виртуози. Те имат велики мелодии, които доближават слушателите до това, което наистина има значение в живота – до хармонията”, казва Гарет.
Дейвид Гарет започва да свири на цигулка на четиригодишна възраст. Прави своя сценичен дебют, когато е на десет години и става най-младият артист, който някога е подписвал с Deutsche Grammophon само три години по-късно. До средата на тийнейджърските си години той изгражда звездна солова кариера и записва всичките двадесет и четири каприза на Паганини. По-късно се записва в световноизвестното училище „Джулиард” в Ню Йорк като един от първите ученици на Ицхак Пърлман.

През последните две десетилетия Гарет свири с много от водещите световни оркестри и диригенти и достига до нова публика по целия свят с концерти, включващи рок химни, класически сонати, филмови теми и солови миниатюри. В началото на 2022г. издава автобиографията си „Ако само знаехте” (“Wenn ihr wüsstet”) разказвайки за скалистия път, извървял от детето-чудо до световноизвестен музикант.

Елате да чуете класическата програма на Дейвид Гарет. Концертът му във Варна е на 6 март 2024 г., Дворец на културата и спорта. Билети се продват в системата на Eventim.

Voca People
2024-03-10 19:00 | Дворец на културата и спорта – Варна, Дворец на културата и спорта - Варна, Варна, Bulgaria
«НЕВЕРОЯТНИ ВОКАЛИ, МНОГО ЗАБАВНО ШОУ!» – NEW YORK POST
Voca People ще ви отведе на магическо музикално пътешествие, изпълнено с познати мелодии в напълно нова и причудлива интерпретация. Без инструменти, без звукови ефекти – само осем невероятно талантливи комични вокалисти, умело бийтбоксиращи в уникален стил на вокални перкусии. Те ще възпроизвеждат цял оркестър вокално.
Voca People са носители на много награди; тази комична и енергична група от вокалисти ще ви впечатли с над сто хита от Мадона, Елтън Джон до Бруно Марс и Майкъл Джексън. Специално споменаване заслужава уникалното им изпълнение на Моцарт!
«ИЗВЪНЗЕМНИ СЪС ЗЛАТНИ ГЛАСОВЕ!» – LE FIGARO
Voca People бяха на турне в САЩ през последните 15 месеца. Само в Париж те изнесоха впечатляващите 500 концерта, последвани от турнета из цяла Франция, Белгия, Швейцария, Южна Африка, Азия с четири турнета в Китай и три турнета в Южна Корея и Сингапур.

Международна изложба на котки
2024-04-06 10:00 - 2024-04-07 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Очаквайте повече информация

PASHA DANCE THEATRE
2024-04-09 19:00 | Дворец на културата и спорта – Варна, Дворец на културата и спорта - Варна, Варна, Bulgaria
За първи път в България пред зрителите ще бъдепредставен великолепният век на Турция в целия му лукс и красота. Pasha Dance Theatre, турски театрален и хореографски спектакъл, ще разкаже за една далечнаепоха в съвременна интерпретация. В продукцията участват няколко десетки танцьори и акробати от най-високо ниво. Използват се две хиляди автентични костюми и модерни визуални и светлинни ефекти.
ПРИКАЗКА ЗА БЕЗСМЪРТНАТА ЛЮБОВ И СТРАСТ
Всичко това, съчетано с оригинална музика, потапя зрителите в аромата на една ориенталска приказка -историята за невероятната любов на могъщия Паша и красивата одалиска. Младият владетел е изправен пред опасно пътешествие из земите на древна Анадола в търсене на отвлечената си любима. А публиката ще получи незабравими емоции и невероятно красиво изпълнение.
След успешни премиери в Турция и Дубай, спектакълът на Pasha Dance Theatre тръгва на първото си европейско турне. Оригинална музика и аранжимент на композитора Ючел Арзен. Артистичен директор на спектакъла е г-жа Серпил Сунай. Програмата е в две части с антракт.

Лекция № 2 за всеобщата просвета
2024-04-13 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Втората лекция е построена аналогично на предишния спектакъл, със същия дидактичен характер и абсолютна невъзможност да бъде преразказана. Постановката е двучасов полиспектакъл, понеже Донев не е сам, макар и в повечето време да е физически сам на сцената. Там са бързотечното му слово и неподражаем скороговор от тотални безумия и житейски мъдрости. Там е като че ли бездънното му дихание, благодарение на което използва всяка част от сцената, танцувайки английски валс, грузински танц, диско, суинг, а след това запява ария от Риголето. Там е целият му арсенал от смешки и уроци, гъвкавост на ума, таланта и физическия потенциал.

SENSHI 21
2024-04-20 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Международната галавечер SENSHI 21 ще зарадва всички почитатели на бойните спортове с интензивни и запомнящи се битки на 20 април 2024 г. от 18:00 часа в Двореца на културата и спорта в гр. Варна.
На ринга на бойния спектакъл ще излязат 28 професионални атлети от 16 държави в 14 оспорвани двубоя, а бенефисният мач на Владимир Вълев – Питбула ще вдигне адреналина на варненската публика. В бойното шоу ще се включат още трима известни български бойци – бойната легенда Атанас Божилов, ММА звездата Руси Минев и талантливият боец Михаил Велчовски.
Билетите за вълнуващото бойно събитие SENSHI 21 вече са в продажба и може да бъда закупени от мрежата на Eventim.bg

The Night of Musicals
2024-04-23 19:30 | Дворец на културата и спорта – Варна, Дворец на културата и спорта - Варна, Варна, Bulgaria
„На 07.03.2024 в 09:49 ч. получихме следното съобщение от организатора на The Night of Musicals – Варна, Спектаколис БГ ООД:
„Поради технически причини Шоу Спектакълът The Night of Musicals на 23 април в ДКС Варна се отменя.“

Процедура за връщане на билети :
Сумите за билетите, закупени посредством партньорската мрежа на Eventim.bg, се възстановяват от конкретния обект, от който са закупени.
В случай, че билетите са закупени от сайта на Ивентим БГ:
– с кредитна карта – трябва да се изпратят до централен офис на Ивентим БГ – София, ул. „6-ти септември“ 58 и до 7 работни дни ще бъде възстановена сумата по кредитната карта, с която са закупени. !Билети, закупени с опция print@home и eticket се връщат по имейл до info@eventim.bg
– с наложен платеж или по банков път – клиентите трябва да върнат билетите си по пощата на адрес – София, ул. „6-ти септември“ 58 с банкова сметка, по която да бъде възстановена сумата, заедно с име на титуляр на сметката и телефон за връзка.“

Zucchero
2024-04-27 20:00 | Дворец на културата и спорта – Варна, Дворец на културата и спорта - Варна, Варна, Bulgaria
ДЗУКЕРО ЩЕ ГОСТУВА В ДВОРЕЦ НА КУЛТУРАТА И СПОРТА ПРЕЗ АПРИЛ
Турнето му стартира в края на март с три дати в Royal Albert Hall
Световно известната звезда – Дзукеро, ще пее за първи път във Варна на 27 април (събота) в “Дворец на културата и спорта”. Италианският славей ще зарадва феновете си в морската ни столица с ексклузивен, много красив, танцувален и емоционален концерт, който е част от актуалното му турне. С него той ще посети и София два дни след Варна (на 29 април в НДК). Билетите за шоуто на Краля на блуса във Варна на 27 април 2024 г. се пускат в продажба в системата на Ticketportal.bg, а цената им е от 50 до 120 лв. за билет, според мястото в залата.
В 40-годишната си кариера неуморният италианец е изпял едни от най-запомнящите се и обичани световни хитове, част от които са в дует и с други знаменити изпълнители. Събира едни от най-хубавите си песни в албума „All The Best“, който включва 18 от донеслите му световна слава и милиони продажби парчета. Сред тях е дуетът му с PaulYang – Senza Una Donna (Without A Woman), Everybody’s Got To Learn Sometime – с Vanessa Carlton, Blue – с Bono от U2, Dune Mosse с Miles Davis, Miserere – дуетната му песен с великия Luciano Pavarotti и много други, с които е покорил световните музикални класации.
„Винаги съм много щастлив, когато се връщам в България. Пазя спомен за голямата публика и топлото посрещане. Много обичам страната и културата ви”, казва италианската звезда при едно от идванията си у нас.
Билети за концерта на 27 април във Варна можете да намерите тук.

LORD OF THE DANCE
2024-05-19 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Най-великото танцово шоу в света LORD OF THE DANCE ще стартира новото си Източноевропейско турне догодина от България. След три грандиозни и напълно разпродадени спектакъла през май тази година, световноизвестната трупа пристига за нови срещи с българските си фенове – на 19 май във Варна, в Дворец на Културата и спорта. Бляскавото шоу на невероятните танцьори е посветено на 25-ата годишнина от създаването на оригиналния спектакъл на Майкъл Флетли, а този път ще зарадва зрителите с някои нови елементи и герои на сцената.

Световна купа по спортна гимнастика 2024
2024-05-23 13:00 - 2024-05-26 17:30 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по спортна гимнастика за дати 23 – 26 май в зала Конгресна, вход свободен.
Надпреварата ще се проведе за осма поредна година в Двореца на културата и спорта във Варна. Организатори на турнира от 23 до 26 май са Българската федерация по спортна гимнастика и Община Варна.
От българска страна за надпреварата се подготвят националните ни състезатели при мъжете и жените.

ПРЕДВАРИТЕЛНА ПРОГРАМА:

23.05.2024 г. (четвъртък) – квалификации – Мъже (земя, кон, халки) и Жени (прескок, см. успоредка);

24.05.2024 г. (петък) – квалификации – Мъже (прескок, успоредка, висилка) и Жени (греда, земя);

25.05.2024 г. (събота) – финали – Мъже (земя, кон, халки) и Жени (прескок, см. успоредка);

26.05.2024 г. (неделя) – финали – Мъже (прескок, успоредка, висилка) и Жени (греда, земя)

ДЛОП за "Купи Р. България"
2024-05-28 09:00 - 2024-05-31 17:30 | Дворец на културата и спорта – Варна, Дворец на културата и спорта - Варна, Варна, Bulgaria
Държавно лично-отборно първенство за ДЮВ за „Купи Р. България“ – за деца, момчета/момичета младша и старша възраст и юноши/девойки младша възраст.

Концерт на ГЕОРГИ ХРИСТОВ "ПЕЙ СЪРЦЕ"
2024-06-02 20:30 | Летен Театър – Варна, Морска градина, Варна, Bulgaria
„ПЕЙ СЪРЦЕ“- великолепен концерт на ГЕОРГИ ХРИСТОВ, грандиозно представяне на новия му албум, „Пей сърце“
С гост- изпълнител: НЕЛИ РАНГЕЛОВА
Георги Христов, един от най-иконичните певци в историята на българската музика, обещава да разтърси сърцата на музикалните фенове. Наименованието на новото му турне както и новия му албум „Пей сърце“ се очертава да бъде не само продължение на неговото впечатляващо портфолио, но и свежо, ново аудио звучене.
Сърцето на концертите тази година е новият му албум, който се състои от изключителни, завладяващи песни!
Ще ви изхвърлят в безвремие новите парчета и великолепните изпълнения. Тези премиерни парчета обещават не само да въздействат с музикалната си мощ, но и да създадат нови хоризонти.
За първи път ще прозвучи най – новата му песен за България по музика на Димитър Гетов и текст на Джина Дундова
Новите хитов ена магичния изпълнител , „Две целувки”,”Не подавай за сбогом ръка”,”Скитникът” и др.най-нови, изпълнени с топлота и емоция, характерни за характера на Георги Христов ще озарят вечерта и ще я направят незабравима за почитателите. Всичките му песни, издълбоко излизащи от душата му, описват търсенето на светлина в тъмнината и катарзиса на човешките чувства. Съчетанието на Георги Христовия вълнуващ ,магичен глас с чувствените текстове добавят допълнителен слой на емоционална интензивност към тази вечна песен за любовта и избора.
Гост изпълнител на неговите концерти тази година ще е неизменната му лична приятелка, голямата българска певица, Нели Рангелова ,с която ще изпълнят новата им дуетна песен, подарък за публиката, най – бляскавия им хит, „Когато се огледам в очите ти”,песента отново потапя слушателите в магията на музиката в обич и вяра, и преданост в приятелството.
Новият му албум, предстоящите премиери на песни и турнето му, обособени с едно име „Пей сърце” създава вълна от красота и емоция, която преодолява културните граници и обединява хората от цяла България.
Нека пеем със сърце заедно с любимия, големия глас и нека се потопим в магията на неговия талант.

"Мистерия и свобода" на Йордан Камджалов и Софи Маринова
2024-06-04 20:30 | Летен Театър – Варна, Морска градина, Варна, Bulgaria
ЙОРДАН КАМДЖАЛОВ И СОФИ МАРИНОВА – МИСТЕРИЯ И СВОБОДА
Концерт-спектакъл с участието на:
– Йордан Камджалов
– Софи Маринова
– GENESIS ORCHESTRA
– The Eastern Quartet
– Музикална лаборатория за Човека – Хор
– Музикална лаборатория за Човека – Ансамбъл
Маестро Йордан Камджалов не пести суперлативите за уникалния талант на фолк звездата, като я поставя на най-високо ниво като вокален талант и човек. Огромна изненада е също, че в спектакъла Софи ще представя произведения на няколко езика.
“Най-смелият ми проект в живота! Нещо скандално прекрасно, което готвим повече от половин година…. Поканих Софи Маринова, която е чудо като глас и като характер, да създадем заедно “Мистерия и свобода“ и в него участват изумителни хора, които нямат граници в музицирането и Софи Маринова на върха на свободата на мистерията“ – казва диригентът.
“Ще бъдат изпълнявани три стила – класика, романси и фолклор. Софи Маринова ще пее на френски, на италиански, на немски, на македонски, на руски, на български, разбира се… Това е за хора със силна и здрава психика, ще се късат дипломи! Това е нов етап в музикалното взаимодействие. Много се радвам, че в България има творец като Софи Маринова. С всички колеги, с които говоря, те казват, че едва ли има по-музикален човек в България. Казват, че тя има един глас, за който самата тя не подозира нейните възможности и е един от най-добрите хора на планетата “ – добавя Камджалов.

КАРМЕН
2024-06-11 21:00 | Летен Театър – Варна, Морска градина, Варна, Bulgaria
„КАРМЕН“ – Балетен спектакъл по музика на Жорж Бизе
Либрето, хореография и постановка – Наталия Осипова
Сценография – Себастиан Малаш
Мултимедия – Кейт Хестър и Касияна Ангелова
Художествено осветление – Боян Георгиев
Художествен ръководител – Весела Василева
Действащи лица и изпълнители
Кармен – Ирена Барбукова
Дон Хозе – Джузепе Сорентино
Тореадор – Давиде Диодато
Съдба – Тиаго Виктор
Ансамбъл на Балета и хор на Държавна опера-Русе

Със специалното участие на Петя Цонева, мецосопран в ролята на Кармен,
Петър Костов, тенор в ролята на Дон Хозе и Александър Крунев, баритон в ролята на Тореадора

Новата балетна постановка по музиката на едноименната опера на Жорж Бизе, допълнена и обогатена с още фрагменти от други творби на композитора, създадени в чувствените години на Романтизма, дава уникалната възможност на балетната трупа на Русенската опера да експериментира в танцовите техники на неокласицизма с елементи на авангардния танц. Страстна любов, изпепеляваща ревност, романтично поетично чувство, мистична красота и завладяващи емоции – всичко това влива една пълнокръвна емоционална картина във фантазиите, въображението и чувствата на публиката.

Чамкория
2024-06-13 20:00 | Летен Театър – Варна, Морска градина, Варна, Bulgaria
„Чамкория“ по романа на Милен Русков е постановката, за която да намериш билет е почти невъзможно.
В ролята на главния герой Бае Славе е Захари Бахаров, а представлението е на режисьора Явор Гърдев.
„Качете се на омнибуса за Чамкория, за да се върнете назад във времето, да попътувате до стария планинския курорт и да чуете лично от шофьора Бае Славе всичко по всички лични и интимни въпроси, всичко по всички семейни и родови въпроси, всичко по всички комшийски, квартални и градски въпроси, всичко по всички балкански, регионални, международни и геополитически въпроси, всичко по всички партийни, политически, военни, дипломатически и държавни въпроси, всичко по всички технически, исторически, природонаучни, автомобилостроителни, естествонаучни, философски, животновъдни, кинематографически, културни и обществени въпроси, както и не на последно място – всичко по всички галактически и вселенски въпроси. Спектакълът съдържа и моменти на словесно откровение, поради което не се препоръчва за лица под 16 години.“
Анотация на Явор Гърдев
*Представлението не е подходящо за лица под 16 години.

Оперна гала
2024-06-15 21:00 | Летен Театър – Варна, Морска градина, Варна, Bulgaria
„Оперна Гала“
Диригент Григор Паликаров
Режисьор Сребрина Соколова
Със специалното участие на Александрина Пендачанска

Солисти:
Александрина Михайлова – сопран
Валерий Георгиев – тенор
Иво Йорданов – баритон

Оркестър на Държавна опера Варна
В годината, когато светът отбелязва 100 години от кончината на Джакомо Пучини и 160 години от рождението на Рихард Щраус, оперният гала концерт, поставящ началото на XV издание на Опера в Летния театър – Варна, ще поднесе на публиката най-емблематичните откъси от безсмъртните творби на двамата композитори. В изпълнение на блестящи солисти, под диригентската палка на маестро Григор Паликаров, в програмата ще звучат арии от Пучиниевите „Тоска“, „Бохеми“, „Манон Леско“, както и от „Саломе“, „Ариадна от Наксос“, „Кавалерът и розата“ и др. на Щраус. Концертът е със специалното участие на примата Александрина Пендачанска. Тематичната оперна гала ще сложи начало на честванията на Пучини, които ще обединят поредица от заглавия, посветени на годишнината на гения.

80 годишен юбилей на Веска Марешка
2024-06-16 20:30 | Летен Театър – Варна, Морска градина, Варна, Bulgaria
ОЧАКВАЙТЕ СКОРО ПОВЕЧЕ ИНФОРМАЦИЯ

Концерт на MARIO BIONDI
2024-06-17 20:00 | Летен Театър – Варна, Морска градина, Варна, Bulgaria
Романтичната звезда MARIO BIONDI
ще пее в Летен театър Варна – 17 юни 2024
Емблематичният му топъл, секси тембър, съчетан със сдържаното му и елегантно сценично поведение, перфектната селекция на музиканти и изобилието от емоционални хитове обещават един романтичен концерт на световно ниво, който ще получи най-добрата си локация, а именно красотата на Античен театър. Очакваме Пловдив да привлече влюбени в музиката на Mario Biondi почитатели от цяла България.
Характерният дълбок глас на Mario Biondi е топъл и чувствен, но едновременно с това ясен и уверен.
Роден като Mario Ranno, той открива любовта си към музиката още в детска възраст, слушайки различни музикални изпълнения заедно с баща си – певецът Stefano Biondi, от когото в знак на почит по-късно взема сценичния си псевдоним.
Богатия житейски опит на Mario Biondi му помага да се оформи и стигне до сегашният си статут на звездна на световната соул музика. Пял е в църковни хорове, бил е студиен певец, паралелно с това учи музика и английски език, който издига до перфектно ниво.
Mario е роден в Катания, Сицилия и не е трудно да се досетим, че още от малък е почитател на соул музиката. През 1988 г започва да открива концертите на големи имена, в това чисто и на легендата Ray Charles. Големият му пробив идва с японското издание на сингъла This Is What You Are, достигнал до популярния водещ в BBC1 Norman Jay, който се влюбва в песента и я разпространява сред радиостанциите в цяла Европа. Нататък следват много топ сингли в световни класации, турнета, хитове… препълнени зали!

Катарина или дъщерята на разбойника
2024-06-19 21:00 | Летен Театър – Варна, Морска градина, Варна, Bulgaria
Премиера «Катарина, или Дъщерята на разбойника»
От Цезар Пуни
По едноименния романтичен балет на Жул Перо

Хореография Сергей Бобров и Юлиана Малхасянц
Сценографя Ася Стоименова
Костюми Сергей Бобров по Евгений Пономарев
Балет на Държавна опера Варна

„Катарина, или Дъщерята на разбойника“ е грандиозна по размах възстановка на забравения балет на Жул Перо и Цезар Пуни. Постановката на Сергей Бобров е номинирана в 10 категории за най-голямата руска награда „Златната маска“. Балетът, непоставян над сто години, прави премиерата си през 1846 г. в лондонския Royal Theater. В либретото Жул Перо включва един от героите на популярния роман на Ернст Хофман «Signor Formica» – реалният италиански художник от XVII век Салватор Роза. Хореографът е очарован от истинската история за пленяването му от банда разбойници, в чиято предводителка той се влюбва. Перо превръща живота на художника в романтична драма с плен и освобождаване, преследване, комични преобразявания и трагични прозрения. В постановката на Бобров, премиерна за България, майсторски са комбинирани класически балетни прийоми и виртуозност, която пленява съвременния зрител. Освен с танцовата хореография, балетът впечатлява с езика на жестовете, всеки от които има точно определено значение. Нестандартно решение е тройният финал, който води зрителя от драматичен към щастлив край.

СЕРГЕЙ БОБРОВ, заслужил артист на Русия, завършва Московското хореографско училище и балетмайсторския факултет на Московския хореографски институт в класа на именития Юрий Григорович. Премиер солист на Болшой театър, изпълняващ водещи и солови партии като Ротбарт в „Лебедово езеро“, Бирбанто в „Корсар“, Иларион в „Жизел“, Тореадор в „Дон Кихот“ и много други. Творческата му биография в Държавния театър за опера и балет в Красноярск, на който е бил артистичен директор, включва многобройни постановки и хореографски редакции на заглавия от световната балетна съкровищница, както и сценични версии на оперни творби. Лауреат е на престижни конкурси и фестивали, сред които Междурегионалния конкурс на балетмайсторите и балетните артисти, Международния конкурс „Серж Лифар“ в Киев, IX Международен балетен конкурс в Москва и много други. Три пъти е носител на престижната награда „Златна маска“ за два оперни спектакъла и за балета „Катарина, или Дъщерята на разбойника“ за най-добър спектакъл. Инициатор е на ежегодните международни форуми в Красноярск „Балетът на XXI век“ и „Парад на звездите в операта“. За цялостната си творческа дейност като балетист и хореограф-постановчик е удостоен със званието „заслужил артист на Русия“.
В България Сергей Бобров поставя на сцената на Софийска опера и балет „Електра“ и „Антигона“, а от сезон 2014–2015 работи за Държавна опера Варна, на която в момента е главен балетмайстор. Инициира Международния балетен форум във Варна, който през 2023 г. провежда осмото си издание. На варненска сцена поставя редица заглавия, сред които oперата-балет „Carmen Dance“, балетите „Жизел“, „Копелия“, „Спящата красавица“, създава нови версии на спектаклите „Лешникотрошачката“, „Лебедово езеро“ и „Ромео и Жулиета“. Спектакли на Сергей Бобров са гастролирали в Европа, САЩ, Япония, Мексико, Кипър, Тайван, както и в много страни на Латинска Америка. На турнетата в Англия и Париж тази година трупата на Варненския балет, под ръководството на Сергей Бобров, постига сензационен успех и е оценена от критиката и публиката на нивото на най-добрите световни трупи.

Отчаяни съпрузи
2024-06-20 20:30 | Летен Театър – Варна, Морска градина, Варна, Bulgaria
„ОТЧАЯНИ СЪПРУЗИ“
с Бойко Кръстанов, Явор Бахаров, Даниел Пеев и Димитър Захариев

автори Алекси Макар, Жером Даран и Стефан Мюра режисьор – Васил Дуев превод – Снежина Русенова-Здравкова
Нестандартна френска комедия за трудностите на „силния“ пол, който трябва да приеме предизвикателствата, поставени му от жените и от обвързването, умело представена от трима развихрящи се в хумора си актьори. Парижкият хит, който вече осем години не слиза от комедийния афиш и нарушава всички кодове в жанра!
Artvent е организатор на масови културни мероприятия. Ние предлагаме на българската публика разнообразие от театрални постановки, както за възрастни, така и за най- малките. Перфектна организация и качествени продукции са нашият приоритет, за да може максимално публиката да се наслади на магията на театъра. София, Пловдив, Варна, Бургас, Русе, Велико Търново, Стара Загора са само малка част от градовете, в които може да посетите нашите събития.

Съседите отгоре
2024-06-21 20:30 | Летен Театър – Варна, Морска градина, Варна, Bulgaria
Лилия Маравиля, Силвия Петкова, Емил Марков и Иван Бърнев влизат в бурни отношения „по съседски“ в новата комедия „Съседите отгоре“. Адаптацията на хитовия испанска филм от Сеск Гай ще дебютира на българската театрална сцена през режисьорския поглед на Емил Марков. Продуцент на спектакъла е Artvent.
Ана и Хулио са заедно от години. Времето и рутината обаче са ги отдалечили видимо необратимо. Те не се поглеждат, не се докосват, а конфликтите между тях са се превърнали в норма.
Докато не се нанасят в нов апартамент… Апартамент, в който постоянно се чуват викове и стонове от горния етаж. Може би от ревност, може би от завист и копнеж за по-пикантен живот, но тези звуци се превръщат в обект на постоянни спорове между Ана и Хулио.
Без да предупреди мъжа си, Ана кани съседите отгоре на гости, за да се опознаят и сприятелят. Хулио настоява да им направят забележка за шума, но Ана не иска да ги притеснява.
Вечерта се превръща в комичен сблъсък между сексуалната разкрепостеност на съседите отгоре и „стандартния“ начин на общуване и живот на Хулио и Ана. Двамата са изправени пред сериозно изпитание, защото съседите отгоре взривяват техния свят.
Избухва емоционална буря от взаимни обвинения, в която излизат наяве скрити недоволства и потиснати желания. Тази вечер съседите ще станат едновременно вдъхновители и жертви на едно емоционално цунами, породено от необичайно дръзко и изненадващо предложение.
Как да продължат след такава „силна“ вечер – това е въпросът пред Ана и Хулио!
–
„Съседите отгоре“ от Сеск Гай
Участват: Лилия Маравиля, Силвия Петкова, Емил Марков, Иван Бърнев
Режисьор: Емил Марков
Сценограф: Марина Янева
Продуцент: Artvent

XVIII Национален фестивал на етносите
2024-06-22 21:00 | Летен Театър – Варна, Морска градина, Варна, Bulgaria
Варна отново е домакин на Национален фестивал на етносите.
Събитието се провежда ежегодно, от 2004 година насам и има за цел запознаване, обогатяване и популяризиране на музикално-танцовия фолклор на етносите в България. Желанието на организаторите е представителите на различните етнически общности в България да се опознаят и да представят своята самобитна култура, като част от българското фолклорно богатство. Участниците са без възрастови ограничения.

Здравей! Как си, приятелю?
2024-06-23 20:00 - 20:30 | Летен Театър – Варна, Морска градина, Варна, Bulgaria
Мюзикълът по песни на Стефан Диомов “Здравей! Как си, приятелю?” на морско турне.
Националният музикален театър се качва на летните сцени на най-големите ни морски градове. Във Варна мюзикълът „Здравей! Как си, приятелю?“ по песните на Стефан Диомов е на 23 юни.
Музикалното събитие на годината завладява сърцата на зрителите с познати ситуации, много смях и малко носталгия и най-вече с любими мелодии, които всеки познава, обича и запява!
Единственият оригинален български мюзикъл, написан по любими и популярни песни на живата музикална легенда – Стефан Диомов и либрето на Юрий Дачев ще се представи за първи път извън сцената на Националния музикален театър на 20 юни 2024 г. – четвъртък от 20.00 ч. в Летния театър на Бургас и на 23 юни 2024 г. – неделя от 20:00 часа в Летния театър на Варна.
Привечер. Късна пролет, Крайморска градина. Пълна с шумове, смях и шепот…Историите на приятелите от срещата на випуска се сблъскват като вълни в брега с младостта и събуждат вдъхновението…Така започва своя режисьорски разказ Камен Воденичаров. С любов към вечните песни на маестро Диомов грабва диригентската палка – Георги Милтиядов. Към
морската приказка се присъединяват Николина Костова – Богданова – сценография и костюми, Йоанна Стоянова – хореограф и асистент-режисьор, Севар Иванов – асистент- режисьор и Пеньо Пирозов – координатор на проекта. А идеята за мюзикъла е на Еделина Кънева.
С участието на солисти, хор, балет и оркестър на Националния музикален театър.

Концерт на МАРИЯ ИЛИЕВА "100 ПРИЧИНИ"
2024-06-24 21:00 | Летен Театър – Варна, Морска градина, Варна, Bulgaria
Мария Илиева | 100 причини – Турне 2024
Кралицата на българската поп музика се завръща с още по-силно, бляскаво и незабравимо турне!
„100 причини“ е поредица от грандиозни концерти, в които Мария Илиева ще изпълни както най-големите си хитове, така и чисто нови песни от предстоящия си албум.
Музикантите на сцената до нея са Георги Янев – китара, Мартин Ташев – тромпет и вокали, Васил Вутев – барабани, Емилио Мархолев – бас, Александър Васев – пиано, Владислав Мичев – тромбон, трио Тринити – беквокали.

Всички дати от турнето:
21 юни – Стара Загора, Летен театър
24 юни – Варна, Летен театър
6 юли – Пловдив, Летен театър
12 септември – Плевен, Летен театър
Има над 100 причини да се насладиш на музиката на Мария Илиева това лято. Вземи своите билети сега!
Деца на възраст до 12 години влизат безплатно без право на седящо място.
